cyanic-selkie/wikianc huggingface dataset:
โรนัลด์ เซิร์ล
ประวัติ
เซิร์ลเกิดที่เมืองเคมบริดจ์ ประเทศอังกฤษ โดยพ่อของเขาเป็นคนงานที่ทำการไปรษณีย์ผู้ซ่อมสายโทรศัพท์ เขาเริ่มวาดรูปเมื่ออายุห้าขวบและออกจากโรงเรียน (โรงเรียนกลาง – ปัจจุบันคือโรงเรียนพาร์กไซด์) เมื่ออายุ 15 ปี เขาฝึกที่วิทยาลัยศิลปะและเทคโนโลยีเคมบริดจ์ (ปัจจุบันคือมหาวิทยาลัยแองเกลียรัสกิน) เป็นเวลาสองปี
ในเดือนเมษายน ค.ศ. 1939 โดยตระหนักว่าสงครามเป็นสิ่งที่หลีกเลี่ยงไม่ได้ เขาจึงละทิ้งการเรียนศิลปะเพื่อเข้ากรมทหารช่างหลวง ส่วนในเดือนมกราคม ค.ศ. 1942 เขาถูกส่งไปประจำการที่สิงคโปร์ หลังจากต่อสู้ในแหลมมลายูหนึ่งเดือน เขาก็ถูกจับเชลยพร้อมกับทอม ฟอร์ดแฮม เซิร์ล ซึ่งเป็นลูกพี่ลูกน้องของเขาเมื่อสิงคโปร์ตกเป็นของญี่ปุ่น เขาใช้เวลาที่เหลือของสงครามไปกับการเป็นเชลย ที่แรกในเรือนจำจางี และจากนั้นก็อยู่ในป่าแคว โดยทำงานในทางรถไฟสายมรณะสยาม-พม่า เซิร์ลเป็นทั้งโรคเหน็บชาและมาลาเรียในระหว่างที่เขาถูกคุมขัง ซึ่งรวมถึงการถูกเฆี่ยนตีหลายครั้ง และน้ำหนักของเขาลดลงจนเหลือไม่ถึง 40 กิโลกรัม เขาได้รับการปลดปล่อยในปลายปี ค.ศ. 1945 ด้วยความพ่ายแพ้ครั้งสุดท้ายของฝ่ายญี่ปุ่น หลังสงคราม เขาทำหน้าที่เป็นศิลปินในการพิจารณาคดีเนือร์นแบร์ค และต่อมาในการพิจารณาคดีอาด็อล์ฟ ไอช์มัน (ค.ศ. 1961)
เขาแต่งงานกับนักข่าวชื่อเคย์ เวบบ์ ใน ค.ศ. 1947 ซึ่งพวกเขามีลูกเป็นฝาแฝดชื่อเคทและจอห์นนี ส่วนใน ค.ศ. 1961 เขาย้ายไปปารีส โดยลาจากครอบครัวของเขา ซึ่งพวกเขาหย่าร้างกันใน ค.ศ. 1967 ต่อมาเขาได้แต่งงานกับโมนิกา โคนิก ซึ่งเป็นจิตรกร, นักออกแบบโรงละครและอัญมณี หลังจาก ค.ศ. 1975 เซิร์ลและภรรยาของเขาอาศัยและทำงานในภูเขาโอตพรอว็องส์
โมนิกาภรรยาของเขาเสียชีวิตในเดือนกรกฎาคม ค.ศ. 2011 และเซิร์ลเสียชีวิตเมื่อวันที่ 30 ธันวาคม ค.ศ. 2011 ขณะอายุได้ 91 ปี
งานช่วงแรกในฐานะศิลปินสงคราม
แม้ว่าเซิร์ลจะได้รับการตีพิมพ์การ์ตูนเซนต์ทรินเนียนส์ครั้งแรกในนิตยสารลิลลิพุตใน ค.ศ. 1941 แต่อาชีพการงานของเขาเริ่มต้นจริง ๆ ด้วยเอกสารเกี่ยวกับสภาพค่ายที่โหดร้ายในสมัยของเขาในฐานะเชลยศึกของญี่ปุ่นในสงครามโลกครั้งที่สองในชุดภาพวาด ที่เขาซ่อนตัวอยู่ใต้ที่นอนของนักโทษที่กำลังจะตายด้วยอหิวาตกโรค เซิร์ลได้ฟื้นความหลังว่า "ผมแทบอยากจะหยุดสิ่งที่เกิดขึ้น เพราะผมคิดว่าถ้ามีบันทึก แม้ว่าผมจะตายไป อาจมีคนค้นพบมันและรู้ว่าเกิดอะไรขึ้น" แต่กระนั้น เซิร์ลก็รอดชีวิตพร้อมกับภาพวาดของเขาประมาณ 300 ภาพ หลังจากได้รับอิสรภาพในช่วงปลาย ค.ศ. 1945 เซิร์ลกลับมาอังกฤษ ซึ่งเขาได้รับการตีพิมพ์ภาพวาดหลายภาพในผลงานเดอะเนเก็ดไอแลนด์ของเพื่อนเชลยที่ชื่อรัสเซล แบรดดอน เพื่อนเชลยอีกคนของเซิร์ลเล่าในภายหลังว่า "หากคุณสามารถจินตนาการถึงสิ่งที่มีน้ำหนักประมาณหินหกก้อน อยู่ในจุดที่กำลังจะตาย และไม่มีคุณลักษณะของสภาพมนุษย์ที่ไม่น่ารังเกียจ นอนนิ่งอยู่กับดินสอและเศษกระดาษ กำลังวาดรูป คุณมีความคิดบางอย่างเกี่ยวกับความแตกต่างของอารมณ์ที่ผู้ชายคนนี้มีจากมนุษย์ธรรมดา"
ภาพวาดของเขาอย่างน้อยหนึ่งรูปแสดงอยู่ที่พิพิธภัณฑ์และโบสถ์น้อยชางงี ประเทศสิงคโปร์ แต่ต้นฉบับส่วนใหญ่ของเขาอยู่ในการสะสมถาวรของพิพิธภัณฑ์สงครามจักรวรรดิ ลอนดอน พร้อมกับผลงานของศิลปินเชลยศึกคนอื่น ๆ โดยที่รู้จักกันดีที่สุดคือจอห์น เมนนี, แจ็ก บริดเจอร์ ชาลเกอร์, ฟิลิป เมนินสกี และแอชลีย์ จอร์จ โอลด์
นิตยสาร, หนังสือ และภาพยนตร์
เซิร์ลผลิตผลงานจำนวนมากเป็นพิเศษในช่วงคริสต์ทศวรรษ 1950 รวมถึงภาพวาดสำหรับไลฟ์, ฮอลิเดย์ และพันช์ การ์ตูนของเขาได้ปรากฏในเดอะนิวยอร์กเกอร์, ซันเดย์เอกซเพรส และนิวส์โครนิเคิล เขาได้รวมเล่มหนังสือเซนต์ทรินเนียนเพิ่มเติม ซึ่งอิงจากโรงเรียนของน้องสาวและโรงเรียนสตรีอื่น ๆ ในเคมบริดจ์ ตลอดจนเขาได้ร่วมมือกับเจฟฟรีย์ วิลลันส์ ในหนังสือโมลส์เวิร์ธ (ดาวน์วิธสกูล! เมื่อ ค.ศ. 1953 และ ฮาวทูบีทอปป์ เมื่อ ค.ศ. 1954) และร่วมกับอเล็กซ์ แอตคินสัน ในหนังสือท่องเที่ยว นอกจากโฆษณาและโปสเตอร์แล้ว เซิร์ลยังได้วาดฉากหลังพาดหัวภาพยนตร์เรื่องเดอะแฮปปิเอสต์เดส์ออฟยัวร์ไลฟ์ของซิดนีย์ กิลเลียต และแฟรงก์ ลอนเดอร์
หลังจากย้ายไปปารีสใน ค.ศ. 1961 เขาทำงานมากขึ้นในการรายงานข่าวแก่ไลฟ์กับฮอลิเดย์ และทำงานในการ์ตูนน้อยลง นอกจากนี้ เขายังทำงานในสื่อต่าง ๆ จำนวนมาก และสร้างสรรค์หนังสือ (รวมถึงหนังสือเกี่ยวกับแมวที่มีชื่อเสียงของเขา), ภาพยนตร์แอนิเมชัน และรูปสลักสำหรับเหรียญที่ระลึก ทั้งสำหรับโรงกษาปณ์ฝรั่งเศสและสมาคมเหรียญศิลป์แห่งบริติช นอกจากนี้ เซิร์ลได้ออกแบบภาพยนตร์เป็นจำนวนมาก และใน ค.ศ. 1965 เขาได้เสร็จสิ้นการเปิด, ช่วงระยะหยุดพัก และปิดเครดิตสำหรับภาพยนตร์ตลกเรื่องโธสแมกนิฟิเซนต์เม็นอินแธร์ฟลายอิงแมชชีนส์ รวมถึงภาพยนตร์ ค.ศ. 1969 เรื่องมงเตการ์โลออร์บัสต์! ครั้นใน ค.ศ. 1975 การ์ตูนเรื่องดิกเดดอาย, ออร์ดิวตีดัน ได้รับการเปิดตัว ซึ่งอิงตัวละครและเพลงจากเอชเอ็มเอส พินนาฟอร์
คนทำเหรียญ
เซิร์ลได้ออกแบบเหรียญรางวัลสำหรับผู้แทนใน ค.ศ. 1992 สำหรับเอฟไอดีอีเอ็ม XXIII คองเกรสลอนดอน ซึ่งเป็นภาพครึ่งตัวครึ่งตัวของคนทำเหรียญสมัยฟื้นฟูศิลปวิทยาที่ชื่อปีซาเนลโล และทำโดยโรงกษาปณ์หลวง ส่วนเหรียญรางวัลที่โดดเด่นอื่น ๆ ได้แก่ "เซิร์ลเมื่ออายุเจ็ดสิบปี" (ค.ศ. 1990) และ "แควครบรอบ 50 ปี" (ค.ศ. 1991) ซึ่งเหรียญทั้งสองทำโดยโทมัส ฟัตตอรีนี จำกัด และ "ชาลส์ ดิกคินส์" (ค.ศ. 1983) ที่ทำโดยโรงกษาปณ์เบอร์มิงแฮม
การเสียกรุงศรีอยุธยา
การเสียกรุงศรีอยุธยา อาจหมายถึง:
วัดโพธิ์นิ่มรัตตาราม
วัดโพธิ์นิ่มรัตตาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเชียงรากน้อย อำเภอสามโคก จังหวัดปทุมธานี มีเนื้อที่ 14 ไร่เศษ หน้าวัดมีคลองชลประทานและถนนเปรมประชากรตัดผ่าน
วัดคลองขุด หรือ วัดโพธิ์นิ่มรัตตาราม เรียกชื่อวัดคลองขุดตามคลองที่ขุด จากหลักฐานที่ได้จากแผนกศึกษาธิการอำเภอสามโคก จังหวัดปทุมธานีทำให้ทราบว่า วัดคลองขุดได้สร้างขึ้นเมื่อ พ.ศ. 2360 ในสมัยพระบาทสมเด็จพระนั่งเกล้าเจ้าอยู่หัว ต่อมาวัดได้ขาดการทำนุบำรุงมีสภาพเป็นวัดร้างอยู่เป็นเวลานาน ต่อมา พ.ศ. 2492 ขุนพหิเขตและคุณแม่โฉม โพธิ์นิ่มแดงได้ถวายบ้านทรงไทยมาสร้างเป็นกุฏิวัด 6 ห้องและสร้างเสนาสนะอื่น ๆ พร้อมกับนิมนต์พระมาอยู่จำพรรษาเป็นเจ้าอาวาส
พ.ศ. 2497 มีการสร้างอุโบสถด้วยไม้เป็นการชั่วคราวและได้สร้างใหม่เป็นคอนกรีตเสริมเหล็กเมื่อ พ.ศ. 2508 ปัจจุบันยังรักษาไว้แต่ไม่อาจใช้ทำสังฆกรรมได้แล้ว เมื่อ พ.ศ. 2537 คุณแม่แหวว โพธิ์นิ่มแดงพร้อมบุตร ธิดาและญาตมิตรรับเป็นเจ้าภาพสร้างอุโบสถขึ้นใหม่แทนอุโบสถหลังเดิม จากนั้นได้สร้างพระประธานและเสนาสนะต่างมากมาย อุโบสถหลังใหม่เป็นอาคารคอนกรีตยกพื้นสูงชั้นล่างเป็นที่เก็บสิ่งของเครื่องใช้ มีราวบันไดนาค หลังคาโบถส์มุงกระเบื้องซ้อน 3 ชั้น มีชั้นลดด้านละ 2 ตัดมีช่อฟ้า ใบระกา หางหงส์หน้าบรรณเป็นตราสัญลักษณ์ ฉลองสิริราชสมบัติ 60 ปี ซุ้มประตูหน้าต่างทรงมงกุฎ พระประธาน เป็นพระพุทธรูปปางมารวิชัย มีพระโมคคัลลานะ พระสารีบุตรอยู่ซ้ายขวา บานประตูและหน้าต่างแกะสลักไม้เป็นเทพทวารบาน วัดคลองขุดได้รับพระราชทานวิสุงคามสีมาเมื่อวันที่ 29 กันยายน พ.ศ. 2541
เสนาสนะอื่น ๆ ได้แก่ มณฑปหลวงพ่อจันทน์ซึ่งเป็นที่ประดิษฐานหลวงพ่อจันทน์ พระพุทธรูปปางห้ามญาติที่อาราธนามาจากวัดไก่เตี้ย รอยพระพุทธบาทจำลอง เบื้องหน้ามีรูปปั้นอดีตท่านเจ้าอาวาส
ตำบลริมใต้
ริมใต้ เป็นตำบลของอำเภอแม่ริม จังหวัดเชียงใหม่ ใน พ.ศ. 2563 ตำบลนี้มีประชากร 8,566 คน แบ่งเป็น 8 หมู่บ้าน
เอซาชิ (กิ่งจังหวัดฮิยามะ)
เอซาชิ (江差町 (Esashi-chō)) เป็นเมืองในกิ่งจังหวัดฮิยามะ จังหวัดฮกไกโด ประเทศญี่ปุ่น ซึ่งเป็นเมืองหลักของกิ่งจังหวัดฮิยามะ ชื่อเมืองมาจากคำศัพท์ภาษาไอนุว่าคมบุ
ก็ต่อเมื่อ
ในวิชาตรรกศาสตร์และวิชาที่เกี่ยวข้อง เช่น คณิตศาสตร์และปรัชญา ก็ต่อเมื่อเป็นตัวดำเนินการทางตรรกศาสตร์แบบเงื่อนไขสองทางระหว่างประพจน์
เพราะว่าก็ต่อเมื่อเป็นเงื่อนไขสองทาง ตัวเชื่อมนี้สามารถเปรียบเทียบกับเงื่อนไขเชิงตรรกศาสตร์มาตรฐาน ชื่อภาษาอังกฤษของตัวเชื่อมนี้คือ if and only if มาจาก "only if" ซึ่งเท่ากับ "ถ้า ... แล้ว" รวมกับบทกลับ ("if") เมื่อเชื่อมด้วยก็ต่อเมื่อ ประพจน์ที่เชื่อมโยงกันจะเป็นจริงได้ จำเป็นต้องมีประโยคที่เชื่อมด้วยเป็นจริง กล่าวคือ ทั้งสองประพจน์เป็นจริง หรือประพจน์เหล่านี้เป็นเท็จทั้งสองประพจน์
การเขียนที่พบได้ทั่วไปแทน P ก็ต่อเมื่อ Q ได้แก่ Q เป็นเงื่อนไขที่จำเป็นและเพียงพอสำหรับ P, P สมมูลกับ Q (ดูหน้าตัวดำเนินการทางตรรกศาสตร์), P ถ้าเกิด Q เท่านั้น, P เฉพาะเมื่อ Q, P ในกรณี Q เท่านั้น, และ P เฉพาะกรณี Q ผู้เขียนบางคนถือว่า "iff" ในภาษาอังกฤษไม่เหมาะสมสำหรับงานเขียนอย่างเป็นทางการ ในขณะที่บางคนยังใช้คำนี้
นิยาม
ตารางค่าความจริงของ p \iff qเป็นดังนี้:
ตัวอย่าง
จะได้เลื่อนชั้น ก็ต่อเมื่อ สอบผ่าน
จะได้เลื่อนชั้น  ก็ต่อเมื่อ สอบผ่าน    เป็นความจริง จะได้เลื่อนชั้น  ก็ต่อเมื่อ สอบไม่ผ่าน  ไม่เป็นความจริง จะไม่ได้เลื่อนชั้น ก็ต่อเมื่อ สอบผ่าน   ไม่เป็นความจริง จะไม่ได้เลื่อนชั้น ก็ต่อเมื่อ สอบไม่ผ่าน เป็นความจริง
ชิคาซอว์
ชิคาซอว์ (Chickasaw) หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณทางตะวันออกเฉียงใต้ของสหรัฐอเมริกา ชิคาซอว์พูดภาษาชิคาซอว์ที่จัดอยู่ในกลุ่มภาษามัสคีกิน (Muskogean languages)
ชิคาซอว์เป็นส่วนหนึ่งของอารยธรรมมิสซิสซิปปีที่มีถิ่นฐานอยู่ทั่วไปในบริเวณลุ่มแม่น้ำแม่น้ำมิสซิสซิปปี ก่อนที่จะได้พบกับชาวยุโรปเป็นครั้งแรกชิคาซอว์ย้ายไปทางตะวันออกไปตั้งถิ่นฐานอยู่ในบริเวณทางตะวันออกของลุ่มแม่น้ำแม่น้ำมิสซิสซิปปี
โรคฝุ่นจับปอด
โรคฝุ่นจับปอด (Pneumoconiosis) เป็นความเจ็บป่วยกับปอดที่เกิดขึ้นจากอาชีพและความปล่อยปละละเลย เกิดจากการสูดเอาฝุ่นหรืออนุภาคของแข็งเข้าไปในร่างกายเป็นประจำ มักเกิดขึ้นกับคนงานเหมือง ในแต่ละปีจะมีผู้เสียชีวิตด้วยโรคนี้ราว 250,000-260,000 คน เนื่องจากเป็นโรคที่ไม่สามารถรักษาได้ ดังนั้นผู้ปฏิบัติงานในสายงานที่เกี่ยวข้องจึงควรป้องกันไว้แต่ต้นโดยการสวมอุปกรณ์ป้องกันการสูดฝุ่นละออง
โรคฝุ่นจับปอดอาจเกิดได้จากการสูดเถ้าภูเขาไฟเข้าสู่ร่างกายด้วยเช่นกัน
เงื่อนไขสองทาง
เงื่อนไขสองทาง ในแคลคูลัสเชิงประพจน์ คือตัวดำเนินการทางตรรกศาสตร์ที่เชื่อมประโยคสองประโยคในรูปแบบ p ก็ต่อเมื่อ q, โดยที่ p มักถูกเรียกว่า สมมติฐาน และ q เรียกว่า ข้อสรุป   ตัวดำเนินการนี้ถูกเขียนด้วยลูกศรชี้สองทาง "" และสมมูลกับ
สมมติฐานมักถูกเรียกว่าเงื่อนไขที่จำเป็น ในขณะที่ข้อสรุปเรียกว่าเงื่อนไขที่เพียงพอ
เงื่อนไขสองทางในภาษาอังกฤษมักใช้ว่า if and only if (เมื่อและต่อเมื่อ) หรือเขียนย่อเป็น iff เช่น p iff q ส่วนการเขียนแบบอื่นที่มีใช้นั้นรวมไปถึง p จำเป็นและพอเพียงสำหรับ q หรือ p precisely if q (ก็ต่อเมื่อ)
เงื่อนไขสองทางนิยามด้วยตารางค่าความจริงต่อไปนี้:
วอลเลย์บอลอเมริกาส์คัพ
วอลเลย์บอลอเมริกาส์คัพ (Volleyball America's Cup) เป็นการแข่งขันวอลเลย์บอลชายของทีมชาติในซีเอสวี และนอร์เซกา โดยเริ่มมีการแข่งขันครั้งแรกในปี ค.ศ. 1998 และไม่ได้จัดขึ้นตั้งแต่ในปี ค.ศ. 2008
กริตวีเคน
กริตวีเคน หรือ กรูตวีเคน (Grytviken) เป็นนิคมหลักในดินแดนเกาะเซาท์จอร์เจียและหมู่เกาะเซาท์แซนด์วิช ซึ่งเป็นดินแดนของสหราชอาณาจักร ที่นี่เคยเป็นศูนย์กลางการบริหารของดินแดนนี้ แต่ต่อมาก็ถูกทิ้งร้าง และย้ายศูนย์กลางการบริหารดินแดนไปยัง คิงเอดเวิร์ดพอยต์
สแตนดาร์ดชาร์เตอร์ด
สแตนดาร์ดชาร์เตอร์ด (Standard Chartered) เป็นบริษัทมหาชนแห่งหนึ่งในสหราชอาณาจักร ดำเนินธุรกิจด้านธนาคารและการเงิน โดยมีสาขาทั่วโลก มากกว่า 70 ประเทศ และปัจจุบันมีพนักงานมากถึง 87,000 คนทั่วโลก
ประเทศสวิตเซอร์แลนด์ในโอลิมปิกฤดูร้อน 2020
ประเทศสวิตเซอร์แลนด์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศสวิตเซอร์แลนด์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 50 คน เข้าร่วมการแข่งขันใน 11 ชนิดกีฬา
ขาหมูพะโล้
ขาหมูพะโล้ เป็นอาหารที่มีต้นกำเนิดมาจากประเทศจีนเป็นอาหารที่สามารถกินเป็นอาหารจานเดียวหรือแยกกินกับข้าวต่างหากก็ได้เป็นอาหารที่มีวิธีการทำโดยการนำขาหมูส่วนหน้าที่ผ่านการเผาไฟไปต้มเคี่ยวกับเครื่องพะโล้, เครื่องเทศ เครื่องปรุงรส ให้เปื่อย ๆ
ในประเทศไทย อาจกินเป็นอาหารจานเดียว ตักเสริฟกับข้าวสวยและไข่ต้ม ราดน้ำพะโล้ลงไปทานกับผักลวก โดยมีเครื่องเคียง เช่น ผักดอง น้ำส้ม กระเทียม พริก ข้าวขาหมูหากินได้ง่าย มีอยู่ทุกหนทุกแห่ง ทั้งร้านข้างทาง หรือฟู้ดเซ็นเตอร์ในห้างสรรพสินค้า
ฟูจิซาวะ
ฟูจิซาวะ (藤沢 Fujisawa) สามารถหมายถึง
การเข้าเป็นทหารของกลุ่มคนแอลจีบีที
กลุ่มคนอย่างเกย์, เสลเบียน, รักร่วมสองเพศ, กะเทย, และเควียร์ (แอลจีบีทีคิว) สามารถเข้ารับการเป็นทหารได้ในกองทัพหลายที่ทั่วโลก: ประเทศอุตสาหกรรมส่วนใหญ่ ประเทศตะวันตก รวมทั้งบางประเทศในทวีปอเมริกาใต้ เช่น ประเทศอาร์เจนตินาและประเทศชิลี และอย่างประเทศแอฟริกาใต้, และประเทศอิสราเอล แต่สิทธิของกลุ่มอินเทอร์เซ็กซ์ยังคลุมเคลือ
อัตรานี้สอดคล้องกับอันดับโลกล่าสุดเกี่ยวกับการยอมรับรักร่วมเพศ ซึ่งชี้ให้เห็นว่าการยอมรับชุมชนแอลจีบีทีกำลังแพร่หลายมากเฉพาะในรัฐฆราวาสและรัฐมั่งคั่งเท่านั้น
ประวัติศาสตร์แสดงให้เห็นสังคมที่ยอมรับกับหลีกเลี่ยงนายทหารที่เป็นชายรักร่วมเพศอย่างเปิดเผยภายในกองทัพ แต่ตอนนี้มีการเริ่มพิจารณาถึงความเหมาะสมของวลีที่มีชื่อเสียงในปี พ.ศ. 2553 ว่า "ห้ามถาม ห้ามบอก [ว่าเป็นนายทหารกองทัพเป็นชายรักร่วมเพศหรือหญิงรักร่วมเพศ]" ในสหรัฐกำลังเป็นที่สนใจในนานาชาติ โดยได้ให้ความกระจ่างเกี่ยวกับการเลือกปฏิบัติ ความรุนแรง และความยากลำบากของทหารที่ระบุว่าเป็นแอลจีบีทีต้องเผชิญ ตลอดจนข้อโต้แย้งและต่อต้านการห้ามเข้ารับเรียกเป็นทหาร
นัวร์เซโอธริซิน
นัวร์เซโอธริซิน (Nourseothricin หรือ NTC) เป็นยาปฏิชีวนะในกลุ่มย่อยสเตรปโตธริซินของยากลุ่มอะมิโนไกลโคไซด์ เป็นสารที่ละลายน้ำได้ง่ายมาก (~ 1 g/mL) และคงตัวในสารละลายได้นานถึง 2 ปี ที่อุณหภูมิ 4 °C ยานี้ซึ่งแยกได้จากแบคทีเรียสกุลสเตรปโตมัยซิส ทั้งนี้ นัวร์เซโอธริซินเป็นสารที่มีส่วนผสมของสารอื่นสี่ชนิด คือ นัวร์เซโอธริซิน ซี, นัวร์เซโอธริซิน ดี, นัวร์เซโอธริซิน อี, และนัวร์เซโอธริซิน เอฟ โดยนัวร์เซโอธริซินนั้นจะออกฤทธิ์ยับยั้งการสังเคราะห์โปรตีน โดยเหนี่ยวนำให้เกิดการแปรรหัสพันธุกรรมผิดพลาด นอกจากนี้ยังถูกใช้เป็นเครื่องหมายทางพันธุกรรม (Selection marker) สำหรับการคัดเลือกพันธุ์ของจุลชีพหลายชนิด ได้แก่ แบคทีเรีย, ยีสต์, รา, และเซลล์พืช และยานี้ไม่ก่อให้เกิดอาการไม่พึงประสงค์ต่อเซลล์ที่ได้รับคัดเลือก ซึ่งเป็นคุณสมบัติสำคัญอย่างหนึ่งของสารที่จะนำมาใช้ในกระบวนการนี้
นัวร์เซโอธริซินสามารถถูกทำให้หมดฤทธิ์ได้โดยเอนไซม์ nourseothricin N-acetyl transferase (NAT) จากเชื้อแบคทีเรีย Streptomyces noursei โดยเอนไซม์นี้จะก่อให้เกิดปฏิกิริยาอะเซทิเลชันโดยการเติมหมู่บีตา-อะมิโนเข้าไปในส่วนบีตา-ไลซีนของนัวร์เซโอธริซิน นอกจากนี้นัวร์เซโอธริซินยังแสดงคุณสมบัติคล้ายกับยีนที่ดื้อต่อยาปฏิชีวนะได้เช่นกัน
รายชื่อตัวละครในวินนี่-เดอะ-พูห์
นี่คือรายชื่อตัวละครในซีรีส์ดิสนีย์ ซึ่งอิงมาจากหนังสือชุดวินนี่-เดอะ-พูห์ โดยมีการเพิ่มตัวละครบางส่วนนอกเหนือไปจากที่มีอยู่ในหนังสือชุดในภายหลัง
วินนี่ เดอะ พูห์
วินนี่ เป็นหมีที่น่ารัก เป็นสิ่งที่ใช้แทนความนุ่มนวลและอ่อนโยน เป็นหมีที่มีสมองอันเล็กน้อยจึงไม่แปลกที่เขาจะไม่ฉลาดในหมู่เพื่อนๆของเขา แต่ก็มีความผูกพันกันเป็นอย่างดี ซึ่งเพื่อนๆได้ยกย่องให้พูห์เป็นผู้นำ แต่สิ่งที่สำคัญที่สุดของพูห์กลับเป็นน้ำผึ้งและจะหิวอยู่ได้ตลอด ไม่ว่าสิ่งใดจะเงียบอยู่แต่ท้องของพูห์ก็จะร้องดังขึ้นมาเสมอ (พากย์เสียงภาษาไทยโดย ศรัณย์ ทองปาน)
ทิกเกอร์
ทิกเกอร์ เสือที่ใช้หางของตัวเองกระโดดไปไหนมาไหนได้เหมือนกับสปริง ในตัวของทิกเกอร์ เต็มไปด้วยความสนุกสนาน มองทุกอย่างเป็นความสนุกและมีเรื่องราวให้คนรอบข้างมีความสุขได้เสมอ เขามักจะแบ่งความสนุกกับเพื่อนของเขาแต่ยกเว้นกับ แร็บบิท ที่เขาไม่ค่อยอยากจะสนุกด้วย ทิกเกอร์เป็นตัวป่วนที่สุดในหมู่เพื่อน เขามักทำข้าวของเสียหายอยู่เป็นประจำ และชอบเป็นผู้รู้และชอบเป็นนักสืบ (พากย์เสียงภาษาไทยโดย ประวิทย์ วัฒนาชาติวงศ์ (อดีต) และ มาโนช ยิ้มแย้ม (ปัจจุบัน)
แร็บบิท
แร็บบิท เป็นกระต่ายที่ขยันมาก เขามีที่ดินที่เขาใช้ปลูกพืชไร่ของเขากว่า 25 ไร่ เขาจะหวงพื้นที่นี้ที่สุด ห้ามใครเข้าใกล้ก่อนได้รับอนุญาตเด็ดขาด วันๆ เอาแต่ดูแลสวน แร็บบิท เป็นกระต่ายที่ทะนง ในความคิดของตัวเองที่สุดชอบแสดงตนเป็นผู้รู้ที่สุดและก็มักจะผิดพลาดเสมอ แต่เขาก็ยอมรับกับความผิดพลาดของเขา เป็นกระต่ายที่ตื่นตูม แต่เขาก็รักเพื่อนของเขาที่สุด (พากย์เสียงภาษาไทยโดย อนุวัตร สุวรรณสโรช)
แคงก้า
แคงก้า แม่ของ รู ผู้อ่อนโยน มีจิตใจดี โอบอ้อมอารี มักจะทำอาหารให้เพื่อนคนอื่นเสมอ (พากย์เสียงภาษาไทยโดย พจมาน หงษ์ทอง)
รู
รู เป็นจิงโจ้ที่เด็กที่สุดในหมู่เพื่อนๆ เต็มไปด้วยความไร้เดียงสาที่สุด สนุกไปวันๆ อยากรู้อยากเห็น การค้นพบอะไรซักอย่างเล็กๆน้อยๆคือสิ่งที่ยิ่งใหญ่ที่สุดในชีวิตของเขา เป็นคนที่แสดงออกด้านความรักกับแม่ของเขาอย่างชัดเจน และมักเห็นอกเห็นใจคนอื่นเสมอ เขามีเพื่อนที่สนิทที่สุดคือลัมปี้ ซึ่งเข้ากันได้เป็นอย่างดี และก็สร้างความปวดหัวให้กับเพื่อนๆและพูห์เสมอ (พากย์เสียงภาษาไทยโดย จินดานุช โชคดีภูษิต)
คริสโตเฟอร์ โรบิน
เด็กชายนิสัยดี เพื่อนที่น่ารักของสัตว์ทั้งหลายในป่า 100 เอเคอร์ ผู้เป็นทื่พึ่งพิงของทุกคน อายุประมาณ 14-15 ปี
ลูงฮูก
ลูงฮูก นกฮูกที่อาศัยอยู่บนต้นไม้สูง อาวห์ชอบคุยเรื่องแปลกๆจนเกิดการผจญภัยขึ้นหลายครั้ง เช่น ครั้งที่ต้องไปช่วยคริสโตเฟอร์ โรบิน เพราะความเข้าผิดของลูงฮูก (พากย์เสียงภาษาไทยโดย สิทธิสม มุทธานุกูลวงศ์)
คุณตาบัค
เป็นญาติกับลุงฮูก
วูสเตอร์
เป็นหลานของลุงฮูกเป็นเพื่อนของรู
โกเฟอร์
โกเฟอร์ ตัวตุ่นจอมขุด ชอบขุดเป็นชีวิตจิตใจ บ่อยครั้งที่เพื่อน ๆ ตกลงไปในหลุมของเขา โดยเฉพาะอย่างยิ่ง แร็บบิท เขามักจะกล่าวอยู่เสมอว่า "ฉันไม่ได้อยู่ในหนังสือ เธอก็รู้" (พากย์เสียงภาษาไทยโดย อิทธิพล มามีเกตุ)
ลัมปี้
ลัมปี้ ช้างน้อย เพื่อนสนิทของ รู พวกหมีพูห์คิดว่า ลัมปี้ เป็นสัตว์ร้ายตัวโตที่จะมาเอาชีวิตของพวกเค้า เพราะด้วยการพูดของทิกเกอร์ ซึ่งจริงๆ แล้วก็ยังไม่มีใครได้เห็นตัวจริงของลัมปี้ เห็นแต่เพียงร่องรอยที่ รูกับลัมปี้ ทำเสียหายไว้หลังจากการเล่นสนุก ลัมปี้ เป็นช้างน้อยที่ไร้เดียงสาพอๆกับ รู เล่นสนุกไปวันๆ จิตใจกล้าหาญเกินตัว ชอบแสดงละครและร้องเพลง (พากย์เสียงภาษาไทยโดย ชัยชลิต โชคดีภูษิต)
เคสซี่
นกน้อยสีฟ้า ที่ช่างรู้ช่างสังเกต และคอยช่วยเหลือเพื่อนอยู่เสมอ
ดาร์บี้
ดาร์บี้เป็นเด็กผู้หญิงอายุราวๆ 6-7 ขวบ เป็นเด็กที่ฉลาดเทียบเท่าแรบบิทเอกลักษณ์เฉพาะตัวของดาร์บี้คือการหัวเราะเป็นนักสืบทีเด็ดของป่า 100 เอเคอร์ สามารถแก้ไขได้ทุกคดีจึงเป็นที่รักของทุกคนในป่า 100 เอเคอร์ (พากย์เสียงภาษาไทยโดย อลิสา นานา)
บัสเตอร์
บัสเตอร์เป็นหมาของดาร์บี้ ซึ่งก็ชอบเล่นเหมือนรูกับลัมปี้ เป็นหมานักสืบที่เก่งมาก
ทีมนักพากย์ไทย
ทีมนักพากย์เสียงภาษาไทยนี้ ได้รับรางวัลทีมผู้พากย์ดีเด่น ในงาน รางวัลโทรทัศน์ทองคำ ครั้งที่ 23 ประจำปี 2551 เสียงพากย์ตัวประกอบตัวละคร ที่พากย์บางครั้ง บางคราว มีดังนี้
เอลี วิตนีย์
อย่างไรก็ดี ในเวลาต่อมอีไล วิทนี่ก็ประสบความสำเร็จทางธุรกิจร่วมกับเพื่อนที่เคยเรียนที่เดียวกันมา คือมหาวิทยาลัยเยล ซึ่งเพื่อนผู้นี้เป็นผู้จัดการไร่ที่ต่อมาคือสามีคนใหม่ของนางกรีนนั่นเอง โดยอีไลได้รับสัญญาจ้างเหมาสร้างอาวุธปืนกับรัฐบาล ทำให้อีไลฟื้นตัวจากภาระการเงินและมั่งคั่งขึ้นในเวลาต่อมาจากการพัฒนากรรมวิธีการผลิตเป็นจำนวนมาก
อีไล วิทนี่มีชีวิตอยู่ตรงกับรัชสมัยของสมเด็จพระเจ้าอยู่หัวพระที่นั่งสุริยาสน์อมรินทร์ หรือพระเจ้าเอกทัศน์ในปลายสมัยกรุงศรีอยุธยาและพระบาทสมเด็จพระนั่งเกล้าเจ้าอยู่หัว รัชกาลที่ 3
อำเภอบ้านด่าน
บ้านด่าน เป็นอำเภอหนึ่งของจังหวัดบุรีรัมย์ และเป็นอำเภอที่มีพื้นที่น้อยที่สุดของจังหวัด
ที่ตั้งและอาณาเขต
อำเภอบ้านด่านตั้งอยู่ทางตอนกลางค่อนไปทางทิศตะวันออกเฉียงเหนือของจังหวัด มีอาณาเขตติดต่อกับเขตการปกครองข้างเคียง ดังนี้
ประวัติ
ท้องที่อำเภอบ้านด่านเดิมเป็นส่วนหนึ่งของอำเภอเมืองบุรีรัมย์ ทางราชการได้แบ่งพื้นที่การปกครองออกมาตั้งเป็น กิ่งอำเภอบ้านด่าน ตามประกาศกระทรวงมหาดไทยเมื่อวันที่ 26 มิถุนายน พ.ศ. 2539 โดยมีผลบังคับตั้งแต่วันที่ 15 กรกฎาคม ปีเดียวกัน และต่อมาได้มีพระราชกฤษฎีกาเมื่อวันที่ 24 สิงหาคม พ.ศ. 2550 ยกฐานะกิ่งอำเภอแห่งนี้ขึ้นเป็น อำเภอบ้านด่าน โดยมีผลบังคับตั้งแต่วันที่ 8 กันยายน ปีเดียวกัน
การปกครองส่วนภูมิภาค
อำเภอบ้านด่านแบ่งเขตการปกครองย่อยออกเป็น 4 ตำบล 59 หมู่บ้าน ได้แก่
การปกครองส่วนท้องถิ่น
ท้องที่อำเภอบ้านด่านประกอบด้วยองค์กรปกครองส่วนท้องถิ่น 4 แห่ง ได้แก่
อี จุน-ย็อง
นอกเหนือจากกิจกรรมของกลุ่มแล้ว เขายังได้ร่วมแสดงในละครโทรทัศน์หลายเรื่อง โดยเฉพาะ อเวนเจอร์สืโซเชียลคลับ (2017) นับเป็นความก้าวหน้าในอาชีพของเขา กู้ดบายทูกู้ดบาย (2018), คลาสออฟไลส์ (2019), กู้ดแคสติ้ง (2020), พลีสดอนท์เดทฮิม (2020), อิมมิเทชั่น (2021) และ เลทมีบียัวร์ไนท์ (2021).
เร็กเก
เร็กเก (reggae) เป็นแนวเพลงที่เกิดขึ้นในประเทศจาเมกาในช่วงปลายทศวรรษ 1960 คำนี้ยังหมายถึงดนตรียอดนิยมสมัยใหม่ของชาวจาเมกา ในปี 1968 เพลง "Do the Reggay" โดย Toots and the Maytals เป็นเพลงยอดนิยมเพลงแรกที่ใช้คำว่า "เร็กเก" ในการตั้งชื่อเพลงและยังแนะนำผู้ฟังทั่วโลกให้รู้จักแนวเพลงนี้
เร็กเกมีความเชื่อมโยงอย่างลึกซึ้งกับขบวนการราสตาฟารี ซึ่งเป็นขบวนการเชิงศาสนาซึ่งพัฒนาขึ้นในจาเมกาในช่วงทศวรรษที่ 1930 โดยมีเป้าหมายเพื่อส่งเสริมการเคลื่อนไหวที่มีจุดมุ่งหมายเพื่อส่งเสริมและเสริมสร้างความสัมพันธ์และความเป็นน้ำหนึ่งใจเดียวกันระหว่างกลุ่มชาติพันธุ์พื้นเมืองและผู้พลัดถิ่นที่มีเชื้อสายแอฟริกา ไม่นานหลังจากการเคลื่อนไหวของขบวนการราสตาฟารีเริ่มต้นขึ้น ความนิยมในระดับสากลของดนตรีเร็กเกได้เข้ามามีส่วนเกี่ยวข้องและเผยแพร่ลัทธิราสตาฟารีไปทั่วโลก ดนตรีเร็กเกเป็นวิธีการสำคัญในการส่งข้อความสำคัญของลัทธิราสตาฟารี โดยมีนักดนตรีเป็นผู้ส่งสาร ถึงขนาดชาวราสตาฟารีได้กล่าวว่า "ทหารและนักดนตรีเป็นเครื่องมือในการเปลี่ยนแปลง"
ดนตรีเร็กเกผสมผสานองค์ประกอบทางดนตรีบางส่วนของริทึมแอนด์บลูส์, แจ๊ส, เมนโต (ดนตรีพื้นบ้านชนบทในเวลาที่มีการเฉลิมฉลองและเป็นอีกแนวเพลงหนึ่งของบทเพลงสวดและบทเพลงสวดดัดแปลงของการร้องเพลงในโบสถ์), คาลิปโซ และยังได้รับอิทธิพลจากเพลงพื้นบ้านของแอฟริกา
เร็กเกได้แพร่กระจายไปยังหลายประเทศทั่วโลกโดยมักผสมผสานเครื่องดนตรีท้องถิ่นและผสมผสานกับแนวเพลงอื่น ๆ เช่น เร็กเกในภาษาสเปนได้แพร่กระจายจากประเทศปานามาในทวีปอเมริกากลางไปยังประเทศเวเนซุเอลาและประเทศกายอานาในทวีปอเมริกาใต้ โดยไปยังส่วนที่เหลือของทวีปในที่สุด แนวเพลงแคริบเบียนในสหราชอาณาจักรรวมถึงเร็กเกได้รับความนิยมตั้งแต่ช่วงปลายทศวรรษที่ 1960 และมีการพัฒนาจนกลายเป็นประเภทย่อย ศิลปินเร็กเกหลายคนเริ่มต้นอาชีพในสหราชอาณาจักรและยังมีศิลปินและวงดนตรีในยุโรปจำนวนมากที่ได้รับแรงบันดาลใจจากชุมชนชาวจาเมกาและแคริบเบียนในทวีปยุโรป ดนตรีเร็กเกในทวีปแอฟริกาได้รับความนิยมมากขึ้นหลังจากการไปเยือนประเทศซิมบับเวของบ็อบ มาร์เลย์ ในปี 1980
ในประเทศจาเมกา วงการดนตรีเร็กเกดั้งเดิมเป็นหนึ่งในแหล่งรายได้ที่ใหญ่ที่สุดของประเทศ
สถาบันการวิจัยสื่อตะวันออกกลาง
สถาบันการวิจัยสื่อตะวันออกกลาง (Middle East Media Research Institute, MEMRI; มีชื่อทางการว่า "สถาบันการวิจัยและสื่อตะวันออกกลาง" (Middle East Media and Research Institute) ) เป็นองค์กรวิเคราะห์และ ตรวจสอบสื่อไม่แสวงหากำไรที่ร่วมก่อตั้งโดยอดีตเจ้าหน้าที่หน่วยข่าวกรองทางทหารของอิสราเอล Yigal Carmon และนักรัฐศาสตร์อิสราเอล-อเมริกัน Meyrav Wurmser มีสำนักงานใหญ่ที่วอชิงตันดีซี MEMRI ตีพิมพ์และเผยแพร่รายงานสื่อภาษาอาหรับ เปอร์เซีย อุรดู ปาทาน และตุรกีที่แปลภาษาอังกฤษฟรี
นักวิจารณ์กล่าวถึง MEMRI เป็นกลุ่มแก้ต่างที่สนับสนุนอิสราเอลอย่างมาก แม้ว่าองค์กรระบุตนเองเป็น "อิสระ" และ "ไม่เข้าข้าง" ก็ตาม โดยพยายามสร้างภาพชาวอาหรับและโลกมุสลิมในแง่ลบด้วยการผลิตและเผยแพร่บทแปลที่ไม่สมบูรณ์หรือไม่ถูกต้องและเลือกแปลเฉพาะมุมมองสุดโต่งโดยไม่เน้นย้ำหรือตัดทิ้งความเห็นกระแสหลัก
วัดหนองหลวง (จังหวัดตาก)
วัดหนองหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหลวง อำเภออุ้มผาง จังหวัดตาก มีที่ดินตั้งวัดเนื้อที่ 4 ไร่ 60 ตารางวา อาณาเขตทิศเหนือยาว 30 วา ติดต่อกับเขตป่าไม้ ทิศใต้ยาว 30 วา ติดต่อกับถนนสาธารณะ ทิศตะวันออกยาว 60 วา ติดต่อกับทางสาธารณะ ทิศตะวันตกยาว 60 วา ติดต่อกับทางสาธารณะ พื้นที่ตั้งวัดเป็นที่เนินสูงสภาพแวดล้อมเป็นหมู่บ้านประชาชน
อาคารเสนาสนะที่สำคัญ ได้แก่ อุโบสถที่ตกแต่งด้วยการแกะสลักไม้ ใต้ฐานของพระประธานได้มีการนำมูลสารหรือดินบริเวณที่พระพุทธเจ้าได้ประสูติ ตรัสรู้ และปรินิพพานจากประเทศอินเดียมาบรรจุไว้บางส่วน ศาลาการเปรียญ กุฏิ สำหรับปูชนียวัตถุมี พระประธานในศาลาการเปรียญ เนื้อทองเหลือง
เขตอาโอบะ
เขตอาโอบะ (青葉区 Aoba-ku) สามารถหมายถึง
อัครพล ธนะวิทวิลาศ
อัครพล ธนะวิทวิลาศ (25 พฤศจิกายน พ.ศ. 2514 - 5 เมษายน พ.ศ. 2549) เป็นพิธีกร นักจัดรายการวิทยุ นักพากย์ นักร้อง นักพูด นักแสดงตลก นักพูดสร้างแรงบันดาลใจ และนักจัดรายการโทรทัศน์ชาวไทย
ประวัติ
อัครพล ธนะวิทวิลาศ ชื่อเล่นว่า โจ้ เกิดเมื่อวันที่ 25 พฤศจิกายน พ.ศ. 2514 ที่อำเภอเมืองสกลนคร สกลนคร ประเทศไทย เป็นบุตรชายคนที่ 3 จากพี่น้อง 4 คน ของ พันเอกสมจิตร กับ นางประมวล ธนะวิทวิลาส อัครพล ได้เริ่มเป็นดีเจ ที่ค่าย เอไทม์ มีเดีย คลื่นวิทยุ 94 อีเอฟเอม จนมีชื่อเสียง มีผู้คนพูดถึงเป็นจำนวนมาก
การเสียชีวิต
อัครพล ร่วมกับ สายทิพย์ มนตรีกุล ณ อยุธยา และสมพล ปิยะพงศ์สิริ ได้แถลงข่าวกับผู้สื่อข่าวที่รายการเกมวัดดวง ณ สตูมนตรีฯ ย่านลาดพร้าว ว่าตนนั้นได้ป่วยเป็นโรคมะเร็งตับ หลังจากวันที่ผ่านมามีอาการ ปวดท้องอย่างรุนแรง จนต้องไปโรงพยาบาล จนแพทย์ได้ลงความเห็นว่า มีเนื้อร้ายที่กำลังจะทำร้ายตับ นั้นก็คือ มะเร็ง นั้นเอง คนรู้จักในวงการวิทยุ วงการบันเทิง และแฟนคลับได้ให้กำลังใจไปยัง อัครพล อย่างล้นหลาม
จนกระทั่ง วันที่ 5 เมษายน พ.ศ. 2549 อัครพล เสียชีวิตอย่างสงบ ณ โรงพยาบาลรามคำแหง ด้วยโรคมะเร็งตับ ในวัย 34 ปี 4 เดือน 10 วัน โดยอัฐิของ อัครพล นั้นเก็บไว้กับ เฉกฉัตร ธนะวิทวิลาศ พี่ชายของ อัครพล ณ จังหวัดเชียงใหม่
เซโรโทนิน
เซโรโทนินยังพบในเห็ดและพืชผักผลไม้ต่าง ๆ อีกด้วย
หน้าที่การทำงาน
เซโรโทนินเป็นสารสื่อประสาท (neurotransmitter) ตั้งแต่ในสัตว์ที่เพิ่งเริ่มมีการพัฒนาระบบประสาทอย่างหนอนตัวกลม (roundworm) Caenorhabditis elegans เซโรโทนินจะกระตุ้นกล้ามเนื้อที่ใช้ในการกินอาหารของมัน ทั้งนี้เซโรโทนินยังทำหน้าที่กระตุ้นเซลล์ประสาทที่ไวต่อมัน (serotonin-sensitive neurons) ซึ่งควบคุมการรับรู้ปริมาณสารอาหารในร่างกายของสัตว์ ถ้าหนอนตัวกลมนี้ถูกเอาสารเซโรโทนินออกจากร่างกาย มันจะมีพฤติกรรมคล้ายกับการมีชีวิตในระยะที่ขาดแคลนอาหาร โดยมันจะเคลื่อนที่มากขึ้นและไม่ค่อยผสมพันธุ์และออกไข่ ซึ่งหากให้สารเซโรโทนินเข้าไป หนอนจะมีพฤติกรรมในทางตรงกันข้าม
ในสัตว์ที่มีระบบประสาทเจริญกว่าหนอนตัวกลม เซโรโทนินจะถูกใช้ในการรับรู้สัญญาณที่ซับซ้อนขึ้น ในมนุษย์สารเซโรโทนินมีบทบาทสำคัญในการควบคุมอารมณ์ (mood) ความโกรธ (anger) และความก้าวร้าว (aggression) ซึ่งเราสามารถดูแนวโน้มทางพฤติกรรมของหนอนเมื่อเราให้เซโรโทนินมาเปรียบเทียบกับในมนุษย์ได้
เซโรโทนินทำหน้าที่หลายอย่างในสมอง และมีความหลากหลายในชนิดของตัวรับสารสื่อประสาท (serotonin receptors) และชนิดของตัวกลางในการส่งเซโรโทนิน serotonin transporter ซึ่ง transporter จะช่วยในการเก็บสารสื่อประสาทกลับคืน (reuptake) สู่เซลล์ประสาทก่อนหน้า synapse นั้น ๆ (presynapses) ซึ่งหากโมเลกุลเหล่านี้มีความผิดปกติจะทำให้เกิดโรคทางจิตได้ ปัจจุบันมียารักษาโรคทางประสาทหลายชนิดที่มีเป้าหมายที่ระบบการส่งกระแสประสาทที่ใช้เซโรโทนินเป็นสารสื่อประสาท ซึ่งในตอนนี้จะเน้นการค้นคว้าเกี่ยวกับยีนที่เกี่ยวข้องกับเซโรโทนินที่มีผลต่อโรคทางจิตเวช ซึ่งบางรายงานได้เผยว่า promoter region ของ serotonin transporter protein เป็น 10% ของตัวแปรสำคัญในการทำให้เกิดนิสัยวิตกกังวล และยีนนี้ยังมีผลต่อการเกิดโรคซึมเศร้า (depression) ซึ่งยังมีปัจจัยของสภาพแวดล้อมเป็นตัวแปรด้วย
ระดับเซโรโทนินในสมองยังแสดงถึงระดับความก้าวร้าว (aggression) และหากมีการผ่าเหล่า (mutation) ในยีนที่มีข้อมูลของ 5-HT2A receptor อาจเพิ่มความเสี่ยงในการฆ่าตัวตายได้ด้วย
จากการใช้ ultimatum game เป็นโมเดลการทดลอง แสดงให้เห็นว่าผู้ที่ถูกลดระดับเซโรโทนินจะต่อต้านการปฏิบัติที่ไม่ยุติธรรมมากกว่าผู้ที่มีระดับเซโรโทนินปกติ
เซโรโทนินยังมีผลต่อความอยากอาหาร (appetite) การนอนหลับ (sleep) และเมตาบอลิซึม (metabolism) ในเลือดจะมีเซโรโทนินเก็บไว้ในเกล็ดเลือด (platelets) ซึ่งเกล็ดเลือดจะเก็บเซโรโทนินมาจากพลาสมา (plasma) เมื่อมีเลือดออก เกล็ดเลือดจะปล่อยสารเซโรโทนิน ซึ่งจะกระตุ้นให้หลอดเลือดเกิดการหดตัว vasoconstriction ถ้า enterochromaffin cells ในระบบทางเดินอาหารได้รับสารอาหารที่ทำให้เซลล์เหล่านี้ระคายเคือง มันจะปล่อยเซโรโทนินจำนวนมากเพื่อเพิ่มการเคลื่อนไหวของระบบทางเดินอาหาร เพื่อไล่อาหารออกไป ถ้าเซโรโทนินจากระบบทางเดินอาหารเข้าสู่กระแสเลือดเร็วเกินกว่าความสามารถในการเก็บเซโรโทนินของเกล็ดเลือด จะเกิดการกระตุ้น 5HT3 receptors ในบริเวณ chemoreceptor trigger zone และทำให้อาเจียน (vomiting)
เซโรโทนินยังทำหน้าที่เป็นสารที่ส่งเสริมการเจริญเติบโต (growth factor) เนื่องจากคุณสมบัติในการรับรู้ระดับปริมาณสารอาหารนั่นเอง โดยถ้าตับถูกทำลาย เซลล์ตับจะเพิ่มจำนวน 5-HT2A และ 5-HT2B receptors ทำใหเซโรโทนินในเลือดแม้เพียงปริมาณน้อย ๆ ก็เพียงพอที่จะกระตุ้นการเจริญของเนื้อเยื่อตับได้ 5HT2B receptors ยังกระตุ้นเซลล์ osteoblasts ซึ่งทำหน้าที่ในการสร้างกระดูก ทั้งนี้ เซโรโทนินยังสามารถกระตุ้น osteoclasts ซึ่งสลายกระดูกด้วย
กายวิภาคศาสตร์ระดับมหภาค (Gross anatomy)
เซลล์ประสาทในราฟีนิวคลีไอ (raphe nuclei) เป็นแหล่งหลักในการผลิต 5-HT ในสมอง ราฟีนิวคลีไอ (raphe nuclei) คือกลุ่มเซลล์ประสาทที่แบ่งออกเป็น 9 คู่ ซึ่งกระจายตามแนวของก้านสมอง (brainstem) โดยรวมกลุ่มกันใกล้ ๆ กับ เรติคิวลา ฟอร์เมชัน (reticular formation)
ในขณะที่แอกซอนของส่วนต้นหรือส่วนหัวของราฟีนิวคลีไอ (rostral raphe nuclei) จะสิ้นสุดที่บริเวณต่าง ๆ เช่น:
ดังนั้น การกระตุ้นการทำงานของระบบประสาทที่หลั่งเซโรโทนิน จึงมีผลต่อระบบประสาทในหลาย ๆ ส่วน
น้ำพริกหนุ่ม
น้ำพริกหนุ่ม คือน้ำพริก อาหารพื้นบ้านล้านนาที่รู้จักกันทั่วไป ทำจากพริกชนิดหนึ่งที่เรียกว่าพริกหนุ่มอาจจะใช้พริกหนุ่มที่แก่จัดหรือยังไม่แก่จัดก็ได้แต่ส่วนมากใช้พริกหนุ่มที่ยังไม่แก่จัด หอม และกระเทียม นำมาย่างและโขลกส่วนผสมและเกลือ รับประทานกับแคบหมู ผัก ข้าวเหนียว บางสูตรใส่ปลาร้าสับ และกะปิห่อใบตองย่างไฟ บางสูตรใส่น้ำปลากับเกลือ
เกมกล คนเงื่อนเงิน
เนื้อเรื่อง
เมื่อเศรษฐกิจของฮ่องกง และทั้งโลกตกต่ำ ตลาดหุ้นพากันเทขายหุ้นกันล็อตใหญ่ นักลงทุนต่างพากันแสวงหาโอกาสและทางรอด เรื่องราวของคน 3 คนที่ไม่ได้ข้องเกี่ยวหรือรู้จักกันเลย แต่กลับมีอะไรบางอย่างเชื่อมโยงเกี่ยวพันกัน ท่ามกลางความผันผวนของเศรษฐกิจ การค้าเงินและตลาดหุ้นโลก
เบื้องหลังและการเข้าฉาย
Life Without Principle เป็นผลงานการกำกับของ ตู้ ฉีฟง ผู้กำกับฯชื่อดังของฮ่องกง โดยในเรื่องนี้ได้สร้างให้ผิดแผกออกไปจากผลงานเดิม ๆ ที่ส่วนมากเป็นภาพยนตร์แอ็คชั่น โดยดำเนินเรื่องในรูปแบบของภาพยนตร์อิสระ โดยมีเนื้อหาว่าด้วยประเด็นสังคมร่วมสมัยของฮ่องกงในปัจจุบัน คือ เงิน, การค้าเงิน และชีวิตที่ผูกติดกับความผันผวนของเงินตราได้อย่างแนบเนียนและแยบยล
ยังไม่ทันได้ตัดต่อเสร็จเรียบร้อย แต่ทว่าภาพยนตร์เรื่องนี้ก็ได้เข้าฉายในงานเทศกาลภาพยนตร์เวนิซครั้งที่ 68 ในเดือนกันยายน ค.ศ. 2011
สำหรับในประเทศไทย ได้ฉายในแวดวงที่จำกัด คือ มีฉายเฉพาะโรงภาพยนตร์เฮาส์ ที่อาร์ซีเอ ที่เดียวเท่านั้น
รางวัล
ภาพยนตร์มีชื่อเข้าชิงรางวัลและได้รับมาหลายรางวัล อาทิ
ฮ่องกงฟิล์มอวอร์ด ครั้งที่ 31
มหาราชวงศ์
มหาราชวงศ์ (မဟာရာဇဝင်ကြီး, มะห่าหย่าซะหวิ่นจี; Maha-Radza Weng, ) เป็นหนังสือบันทึกเหตุการณ์ประวัติศาสตร์พม่า ที่อูกะลา อาลักษณ์ในราชสำนักพระเจ้าตะนินกันเหว่แห่งกรุงอังวะ ได้แต่งจนแล้วเสร็จในปี ค.ศ. 1724 นับเป็นเอกสารชิ้นแรกที่มีเนื้อหาครอบคลุมเหตุการณ์สมัยโบราณทั้งของพม่าและต่างชาติ ตลอดจนชีวประวัติของบุคคลสำคัญในประวัติศาสตร์ เพราะก่อนหน้านี้มีเพียงการบันทึกชีวประวัติและเหตุการณ์ระดับท้องถิ่น
เนื้อหาของหนังสือนี้เริ่มต้นตั้งแต่เหตุการณ์สมัยต้นกัปตามคติศาสนาพุทธ จากนั้นจึงกล่าวรายละเอียดเหตุการณ์ทางการเมืองในลุ่มแม่น้ำอิรวดีตั้งแต่เหตุการณ์กึ่งตำนานของราชวงศ์ต่าง ๆ จนถึงยุคร่วมสมัยกับผู้เขียนคือพม่าสมัยราชวงศ์ตองอูปี ค.ศ. 1711 มีระบุวันที่และพระราชกรณียกิจของพระมหากษัตริย์
แม้ว่าเหตุการณ์สมัยโบราณในมหาราชวงศ์มีเนื้อหาค่อนข้างคลุมเคลือ ซึ่งแสดงว่าผู้เขียนไม่มีเอกสารบันทึกเหตุการณ์ที่สมบูรณ์ ทั้งยังไม่สอบเทียบวันที่กับจารึกต่าง ๆ ให้ถูกต้อง แต่เอกสารชิ้นนี้ก็ใช้เป็นต้นฉบับในการเขียนมหาราชวงศ์ฉบับอื่น ๆ ในยุคหลัง เช่น มหาราชวงศ์ ฉบับใหม่ (မဟာရာဇဝင်သစ်) มหาราชวงศ์ ฉบับเฉลิมพระเกียรติ (မဟာရာဇဝင်ကျော်) และมหาราชวงศ์ ฉบับหอแก้ว (မှန်နန်း မဟာရာဇဝင်) ที่ระบุวันที่เหตุการณ์สมัยพุกามและก่อนพุกามได้แม่นยำกว่า
มิสแกรนด์ฟิลิปปินส์
มิสแกรนด์ฟิลิปปินส์ (Miss Grand Philippines) จัดขึ้นภายใต้องค์กรมิสแกรนด์เปรู เป็นการประกวดนางงามระดับประเทศของฟิลิปปินส์ เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2014
พรรคคอมมิวนิสต์เยอรมนี
พรรคคอมมิวนิสต์เยอรมนี (Kommunistische Partei Deutschlands) เป็นพรรคการเมืองของเยอรมนี ก่อตั้งในปี ค.ศ. 1918 ต่อมาถูกห้ามในนาซีเยอรมนีหลังเหตุเพลิงไหม้อาคารรัฐสภาไรชส์ทาคในปี ค.ศ. 1933 ต่อมาหลังสงครามโลกครั้งที่สองยุติลงประเทศเยอรมนีถูกแบ่งเป็นสองส่วน ในเยอรมนีตะวันออก พรรคคอมมิวนิสต์เยอรมนีรวมพรรคกับพรรคประชาธิปไตยสังคมเยอรมนีเป็นพรรคเอกภาพสังคมนิยมเยอรมนี ส่วนในเยอรมนีตะวันตก พรรคคอมมิวนิสต์เยอรมนีถูกศาลรัฐธรรมนูญสหพันธ์สั่งห้ามในปี ค.ศ. 1956
มิสแกรนด์ฟิลิปปินส์
ผลงานการเข้าประกวดระดับนานาชาติ
สัญลักษณ์สี* : ชนะเลิศ
อิตโวนต์บีซูนบีฟอร์ลอง
อิตโวนต์บีซูนบีฟอร์ลอง (It Won't Be Soon Before Long) เป็นสตูดิโออัลบั้มที่สองของวงดนตรีร็อกอเมริกัน มารูนไฟฟ์ ออกจำหน่ายในเดือนพฤษภาคม ค.ศ. 2007 ต่อจากอัลบั้มแรก ซองส์อะเบาต์เจน (2002) ชื่อมีแรงบันดาลใจจากวลีที่วงนำมาใช้เพื่อเป็นแรงกระตุ้นให้วงขณะทัวร์คอนเสิร์ต
อัลบั้มเปิดตัวที่อันดับหนึ่งบนชาร์ตบิลบอร์ด 200 ขายได้ประมาณ 430,000 ชุดในสัปดาห์แรก และนับถึง ค.ศ. 2011 อัลบั้มขายได้ประมาณ 5 ล้านชุดทั่วโลก อัลบั้มนี้เป็นอัลบั้มแรกที่มีแมตต์ ฟลินน์ เป็นมือกลอง เนื่องจากมือกลองคนเก่า ไรอัน ดูซิก ประกาศลาออกจากวงในปี ค.ศ. 2006 เนื่องจากข้อมือและไหล่ได้รับบาดเจ็บหนัก แต่ไรอัน ดูซิก ถูกระบุในปกอัลบั้มว่าเป็น "ผู้อำนวยการด้านดนตรี" (Musical Director)
วันดาราคติ
วันดาราคติ (sidereal day) เป็นการแบ่งช่วงระยะเวลาแบบหนึ่งตามการเคลื่อนที่ในรอบวันเทียบกับตำแหน่งดาวฤกษ์ที่ปรากฏ
วันดาราคติปรากฏ
วันดาราคติปรากฏ (apparent sidereal day) คือเวลาที่โลกหมุนรอบตัวเองไปครบรอบ 360 องศา หรือพูดให้เจาะจงกว่านั้นคือ ช่วงเวลาระหว่างที่ดาวฤกษ์ที่ใช้อ้างอิงเคลื่อนผ่านเส้นเมริเดียน 2 ครั้ง วันดาราคติปรากฏนั้นสั้นกว่าวันสุริยคติประมาณ 3 นาที 56 วินาที (86,400 วินาที) ซึ่งหมายความว่าโลกหมุนไปในทิศทางเดียวกับที่โคจรรอบดวงอาทิตย์ แม้ว่าโลกจะหมุนรอบ 360 องศาเมื่อเทียบกับดาวฤกษ์ แต่ในระหว่างนั้นโลกก็หมุนรอบดวงอาทิตย์ไปด้วย เมื่อมองเทียบกับดวงอาทิตย์แล้วจะต้องใช้เวลามากขึ้นอีกประมาณ 4 นาทีจึงจะเหมือนว่าหมุนครบรอบ
คาบการโคจรของโลกอยู่ที่ประมาณ 365.2422 วัน ดังนั้นความแตกต่างระหว่างวันดาราคติปรากฏกับวันสุริยคติคือ (360 องศา/ประมาณ 365.2422 วัน) x (86400 วินาที/360 องศา) = ประมาณ 236 วินาที = ประมาณ 3 นาที 56 วินาที
เหตุผลที่การนับวันดาราคติ 1 ปีมากกว่าการนับวันโดยปกติไป 1 วัน ก็คือเพราะโลกโคจรรอบดวงอาทิตย์ไปทีละน้อยทุก ๆ วัน ดังนั้นสำหรับผูสังเกตการณ์ที่อยู่บนโลกเมื่อผ่านไป 365 + 1/ 4 วัน โลกก็จะหมุนรอบตัวเองไป 366 + 1/4 รอบ (โลกโคจรไปในทิศทางเดียวกับการหมุนรอบตัวเอง ทั้งคู่จะทวนเข็มนาฬิกาเมื่อมองจากทิศเหนือ)
วันดาราคติเฉลี่ย
เวลาเที่ยงคืน 0 นาฬิกาของเวลาดาราคติคือเวลาที่จุดวสันตวิษุวัตเคลื่อนผ่านเหนือเส้นเมริเดียน
วันดาราคติเฉลี่ย (mean sidereal day) คือวันดาราคติที่คำนวณจากการข้ามเส้นเมริเดียนของจุดวสันตวิษุวัตเฉลี่ย ไม่ใช่การข้ามเส้นเมริเดียนจริง
เจ้านครรัฐผู้คัดเลือก
เจ้านครรัฐผู้คัดเลือก (Kurfürst, Prince-elector) คือสมาชิกของคณะผู้คัดเลือกลงคะแนนเสียงแต่งตั้งจักรพรรดิโรมันอันศักดิ์สิทธิ์ เจ้านครรัฐผู้คัดเลือกมีฐานันดรเป็น เฟือสท์ (Fürst) ซึ่งเป็นตำแหน่งทางปกครองที่เป็นรองเพียงกษัตริย์และจักรพรรดิ และทายาทผู้มีสิทธิโดยตรงของเจ้านครเรียกว่า เจ้าชายผู้คัดเลือก (Kurprinz)
ตามทฤษฎีแล้วจักรพรรดิแห่งจักรวรรดิโรมันอันศักดิ์สิทธิ์เป็นผู้ที่มาจากการเลือกตั้ง แต่ตั้งแต่คริสต์ศตวรรษที่ 15 การเลือกตั้งก็มักจะเป็นเพียงการทำเพียงพิธี โดยมีพระจักรพรรดิผู้สืบเชื้อสายมาจากราชวงศ์ฮับส์บูร์กของออสเตรีย ที่ตำแหน่งมักจะเป็นของพระราชโอรสองค์โตของจักรพรรดิผู้เสด็จสวรรคต แต่กระนั้นตำแหน่งมิได้เป็นตำแหน่งสืบทอดในตระกูลเดียวกัน และทายาทไม่สามารถเรียกตนเองว่า "จักรพรรดิ" โดยมิได้รับเลือก
การเลือกตั้งเป็นการเลือกพระมหากษัตริย์แห่งชาวโรมัน ผู้ได้รับเลือกในเยอรมนีและจะได้เป็นจักรพรรดิแห่งจักรวรรดิโรมันอันศักดิ์สิทธิ์ก็เมื่อได้รับทำพิธีบรมราชาภิเษกโดยพระสันตะปาปา จักรพรรดิคาร์ลที่ 5 ทรงเป็นจักรพรรดิที่ได้รับการสวมมงกุฎเป็นจักรพรรดิ ผู้เป็นจักรพรรดิต่อจากนั้นเป็นจักรพรรดิโดยการเลือกตั้งเท่านั้น
สมศักดิ์ เทพสุทิน
สมศักดิ์ เทพสุทิน (เกิด 13 มกราคม พ.ศ. 2498) เป็นนักการเมืองชาวไทย อดีตรัฐมนตรีว่าการกระทรวงยุติธรรม อดีตสมาชิกสภาผู้แทนราษฎรแบบบัญชีรายชื่อ รองประธาน​กรรมการในคณะกรรมการ​บริหาร​สถานการณ์​ฉุกเฉิน​ เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ปรึกษาและกรรมการในคณะกรรมการประสานงานสภาผู้แทนราษฎร และประธานคณะกรรมการรณรงค์หาเสียงเลือกตั้งของพรรคพลังประชารัฐ แกนนำกลุ่มสามมิตร หรือ กลุ่มวังน้ำยม และ กลุ่มมัชฌิมาเดิม กลุ่มอดีต ส.ส. พรรคไทยรักไทย อดีตรัฐมนตรี 4 กระทรวงนอกจากนี้ยังเป็น กรรมการบริหารพรรคพลังประชารัฐ และอดีตเลขาธิการพรรคกิจสังคม
สมศักดิ์ ถูกตัดสิทธิทางการเมืองเป็นเวลา 5 ปี แต่ยังคงเคลื่อนไหวทางการเมืองโดยการจัดตั้ง กลุ่มมัชฌิมา จาก ส.ส.กลุ่มวังน้ำยมเดิม ที่ลาออกจากพรรคไทยรักไทยก่อนการตัดสินคดียุบพรรค
ประวัติ
พ.ศ. 2556 ดำรงตำแหน่งประธานสโมสรฟุตบอลจังหวัดสุโขทัย
การเมือง
สมศักดิ์ เทพสุทิน เป็นสมาชิกสภาผู้แทนราษฎรจังหวัดสุโขทัย ตั้งแต่ปี 2526 ได้รับตำแหน่งรัฐมนตรีครั้งแรกในรัฐบาลของพลเอก สุจินดา คราประยูร ในตำแหน่งรัฐมนตรีช่วยว่าการกระทรวงสาธารณสุข ในรัฐบาลชุดต่อมาของชวน หลีกภัย จึงได้รับตำแหน่งรัฐมนตรีอีกครั้ง เป็นรัฐมนตรีช่วยว่าการกระทรวงคมนาคม ต่อมาในคณะรัฐมนตรีบรรหาร เขาได้รับตำแหน่งรัฐมนตรีช่วยว่าการกระทรวงคมนาคมเช่นเดิม ต่อเนื่องมาจนกระทั่งรัฐบาลของพลเอก ชวลิต ยงใจยุทธ และยังได้รับการปรับใปดำรงตำแหน่งรัฐมนตรีว่าการกระทรวงสาธารณสุข
สมศักดิ์ เทพสุทิน ได้รับตำแหน่งรัฐมนตรีว่าการกระทรวงอุตสาหกรรม ในรัฐบาลชวน 2 ต่อมาจึงได้ย้ายมาสังกัดพรรคไทยรักไทย และลงสมัครสมาชิกสภาผู้แทนราษฎร ระบบบัญชีรายชื่อ ของพรรคไทยรักไทย ในการเลือกตั้งปี 2544 โดยให้ภรรยาลงสมัครในระบบเขตแทน และสมศักดิ์ ยังได้รับตำแหน่งรัฐมนตรีว่าการกระทรวงอุตสาหกรรม ในปี 2545 แล้วจึงปรับมารับตำแหน่งรัฐมนตรีว่าการกระทรวงเกษตรและสหกรณ์ ในปี พ.ศ. 2546 และเป็นรองนายกรัฐมนตรีในเวลาต่อมา จากนั้นในปี 2548 จึงได้รับตำแหน่งรัฐมนตรีอีกครั้งในรัฐบาลทักษิณ 2 เป็นรัฐมนตรีว่าการกระทรวงการท่องเที่ยวและกีฬา และปรับเปลี่ยนมาเป็นรัฐมนตรีว่าการกระทรวงแรงงาน
สมศักดิ์ เป็นหัวหน้ากลุ่มการเมืองในพรรคไทยรักไทยที่ชื่อ "กลุ่มวังน้ำยม" อันเป็นกลุ่มใหญ่ที่สุดในพรรค ในการหาเสียงการเลือกตั้งในปี 2548 สมศักดิ์ มีนโยบายที่รู้จักกันเป็นอย่างดี คือ "โคล้านตัว" เป็นนโยบายที่จะทำการแจกโคให้แก่เกษตรกรฟรีทั่วประเทศ และเป็นที่มาของการจัดตั้งบริษัท ส่งเสริมธุรกิจเกษตรกรไทย จำกัด แต่โครงการดังกล่าวก็ไม่ประสบความสำเร็จ สามารถดำเนินการจัดหาโคได้เพียง 21,684 ตัวเท่านั้น
หลังรัฐประหาร พ.ศ. 2549
หลังการรัฐประหารในปี 2549 สมศักดิ์และกลุ่มวังน้ำยมได้ลาออกจากพรรคไทยรักไทย ไปจัดตั้งกลุ่มของตัวเองขึ้นมาใหม่ ใช้ชื่อว่า "กลุ่มมัชฌิมา" ต่อมาในปี 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 แต่ก็ยังดำเนินการทางการเมือง ด้วยการนำพาสมาชิกที่เหลือไปสังกัดกับทางพรรคประชาราช โดยที่นางอนงค์วรรณได้เป็นเลขาธิการพรรคในเวลาต่อมา แต่ก็อยู่กับทางพรรคประชาราชได้ไม่นาน เมื่อประชัย เลี่ยวไพรัตน์ มีความเห็นไม่ลงตัวกับเสนาะ เทียนทอง กลุ่มของประชัยและสมศักดิ์จึงได้ไปรวมตัวกันใหม่ ในชื่อ พรรคมัชฌิมาธิปไตย โดยที่นางอนงค์วรรณก็ได้เป็นเลขาธิการพรรคด้วย
ต่อมาในปี 2551 ศาลรัฐธรรมนูญ ได้มีคำพิพากษายุบพรรคมัชฌิมาธิปไตย และตัดสิทธิกรรมการบริหารพรรคเป็นเวลา 5 ปี ทำให้ ส.ส. ในกลุ่มของนายสมศักดิ์ จึงได้ย้ายมาร่วมกิจกรรมทางการเมืองกับกลุ่มเพื่อนเนวิน ในนามพรรคภูมิใจไทย และนายสมศักดิ์ ก็ยังนับได้ว่าเป็นผู้ที่มีอิทธิพลในฐานะแกนนำกลุ่ม ส.ส. ซึ่งสื่อมวลชนให้ชื่อกลุ่มแกนนำนี้ว่า "8ส.+ส.พิเศษ" อันประกอบด้วย สมศักดิ์ เทพสุทิน สมคิด จาตุศรีพิทักษ์ สมศักดิ์ ปริศนานันทกุล สุวิทย์ คุณกิตติ สุวัจน์ ลิปตพัลลภ สุรนันทน์ เวชชาชีวะ สนธยา คุณปลื้ม และสรอรรถ กลิ่นประทุมส่วน ส.พิเศษ คือ คุณหญิงสุดารัตน์ เกยุราพันธุ์
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 16
หลังรัฐประหาร พ.ศ. 2557
ในปี 2561 สมศักดิ์ ได้ระบุจะไม่ทำการยืนยันสมาชิกกับพรรคเพื่อไทย ซึ่งเท่ากับสิ้นสุดการเป็นสมาชิกพรรค และได้ประกาศเข้าร่วมงานกับ พรรคพลังประชารัฐ พร้อมกับเปลี่ยนชื่อกลุ่มการเมืองของตนจากกลุ่ม วังน้ำยม หรือ มัชฌิมา เป็น กลุ่มสามมิตร โดยจับมือกับสุริยะ จึงรุ่งเรืองกิจ อดีตเลขาธิการ พรรคไทยรักไทย ผู้เป็นหัวหน้ากลุ่มสามมิตรทำการทาบทามบรรดาอดีต ส.ส. ส.ว. และนักการเมืองท้องถิ่นให้เข้าร่วมงานกับ พรรคพลังประชารัฐ
แหล่งข้อมูลอื่น
​
เวกกิงอัปอินเวกัส
"เวกกิงอัปอินเวกัส" (Waking Up in Vegas) เป็นเพลงของเคที เพร์รี เป็นซิงเกิลที่สี่และซิงเกิลสุดท้ายจากสตูดิโออัลบั้ม วันออฟเดอะบอยส์ เพร์รีเขียนเพลงร่วมกับเดสมอนด์ ไชลด์ และแอนเดรส คาร์ลสัน ขณะที่เพร์รีและเกร็ก เวลส์ เป็นผู้ผลิตเพลง เวลส์มีชื่อในเครดิตในฐานะผู้เล่นดนตรีทั้งหมดในเพลง เพลงออกอากาศในวิทยุครั้งแรกในวันที่ 21 เมษายน ค.ศ. 2009 "เวกกิงอัปอินเวกัส" เป็นเพลงป็อปร็อกเกี่ยวกับคู่รักอายุน้อยกว่าเกณฑ์ดื่มจนเมาและใช้เงินจนหมดในลาสเวกัส เพลงทำขึ้นเพื่อล้อวลีที่ว่า "สิ่งที่เกิดขึ้นในเวกัส ก็จะอยู่ในเวกัส" (What happens in Vegas, stays in Vegas)
เพลงได้รับคำวิจารณ์ทั่วไปแบบคละกัน บางกลุ่มมองว่าทำนอง "ฟังติดหู" (catchy) และยกย่องดนตรีกลิ่นอายร็อก แต่บางกลุ่มติเรื่องเนื้อเพลง เพลงติดสิบอันดับแรกในประเทศมากกว่า 8 ประเทศ ได้แก่ สหรัฐอเมริกา ขึ้นสูงสุดที่อันดับที่ 9 บนบิลบอร์ดฮอต 100 แคนาดา นิวซีแลนด์ ไอร์แลนด์ สโลวาเกีย และอื่น ๆ มิวสิกวิดีโอกำกับโดยโจเซฟ คาห์น นำเสนอเพร์รีและนักแสดง โจเอล เดวิด มัวร์ กำลังสังสรรค์และเล่นการพนันในเวกัส เพร์รีนำเพลงนี้ไปแสดงในทัวร์คอนเสิร์ต เฮลโลเคทีทัวร์ และแคลิฟอร์เนียดรีมส์ทัวร์
วัดพิกุลโสคันธ์
วัดพิกุลโสคันธ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระขาว อำเภอบางบาล จังหวัดพระนครศรีอยุธยา มีเนื้อที่ 19 ไร่ 3 งาน 40 ตารางวา ทิศตะวันตกติดคลองบางบาล
วัดพิกุลโสคันธ์ หรือ วัดพิกุล ชื่อของวัดน่าจะมาจากวัดมีต้นพิกุลมาก เป็นวัดเก่าแก่สมัยกรุงศรีอยุธยา และเป็นวัดที่ไม่เคยเป็นวัดร้างมาก่อน ต้้งวัดเมื่อ พ.ศ. 2245 ได้รับพระราชทานวิสุงคามสีมาเมื่อ พ.ศ. 2254 วัดนี้มีความเจริญมาก ในสมัยพระบาทสมเด็จพระจุลจอมเกล้าเจ้าอยู่หัว เมื่อหลวงพ่อปั้น เป็นเจ้าอาวาส เนื่องจากท่านเป็นเกจิอาจารย์ที่ชาวบ้านเคารพนับถือมาก รูปหล่อของหลวงพ่อปั้นถึง 3 วัด ใน 3 จังหวัด ท่านได้สร้างพระพุทธไสยาสน์ขึ้น
วัดแห่งนี้เฟื่องฟูในสมัยรัชกาลที่ 5 เมื่องหลวงพ่อปั้น เป็นเจ้าอาวาส เนื่องจากท่านเป็นเกจิอาจารย์ที่ชาวบ้านเคารพนับถือมากท่าได้สร้างพระพุทธไสยาสน์ขึ้นเมื่อ พ.ศ. 2453 ใช้เวลาในการสร้าง 3 ปี ถวายพระนามว่า พระโสคันธ์ แต่ชาวบ้านนิยามเรียกว่า พลวงพ่อโส เป็นพระนอนขนาดใหญ่มีความยาว 21 วา กว้าง 3 วา สูง 4 วา
อุโบสถมีทางเข้าทางเดียว ทางออกมี 2 ทาง พระประธานในพระอุโบสถเป็นปางสะดุงมาร (ปางมารวิชัย) ปลายเกตุแหลมเป็นรูปเปลวเพลิง และยังมีพระยืนอีก 2 องค์ ทำด้วยไม้สักทอง แต่พระพุทธรูป 2 องค์นี้ปัจจุบันมิได้อยู่ที่พระอุโบสถแล้ว
เชโรกี
เชโรกี (ᏣᎳᎩ, Cherokee) หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณทางตะวันออกเฉียงใต้ของสหรัฐอเมริกาส่วนใหญ่ในรัฐจอร์เจีย, นอร์ทแคโรไลนา, เซาท์แคโรไลนา และทางตะวันออกของเทนเนสซี ภาษาที่ใช้เป็นภาษาที่เกี่ยวข้องกับกลุ่มภาษาอิโรควอย (Iroquoian languages)
ในคริสต์ศตวรรษที่ 19 ตามประวัติศาสตร์ที่บอกกล่าวกันมากล่าวว่าเชโรกีย้ายถิ่นฐานมาจากทางตอนใต้ของบริเวณเกรตเลคส์ในสมัยโบราณ
ในคริสต์ศตวรรษที่ 19 เชโรกีก็ได้ชื่อว่าเป็นหนึ่งใน “ชนเผ่าผู้มีวัฒนธรรมทั้งห้า” (Five Civilized Tribes) เพราะเป็นกลุ่มชาวอเมริกันอินเดียนที่ยอมรับและผสานวัฒนธรรมและความก้าวหน้าของผู้เข้ามาตั้งถิ่นฐานอาณานิคมชาวอเมริกันยุโรป ตามบันทึกสถติของสำนักงานสถิติแห่งสหรัฐอเมริกาของปี ค.ศ. 2000 ชาวเชโรกีมีด้วยกันกว่า 300,000 คนซึ่งเป็นกลุ่มที่ใหญ่ที่สุดในบรรดากลุ่มชาวอเมริกันอินเดียน 563 กลุ่มที่เป็นที่ยอมรับอย่างเป็นทางการโดยรัฐบาลสหรัฐ
กลุ่มชาวเชโรกีที่เป็นที่ยอมรับอย่างเป็นทางการโดยรัฐบาลสหรัฐมีด้วยกันสามกลุ่มคือ สองกลุ่มแรกมีศูนย์กลางอยู่ที่ทาห์เลควาห์ในโอคลาโฮมา กลุ่มหลังตั้งอยู่ที่เชโรกีในนอร์ทแคโรไลนา
วัดป่าโมกวรวิหาร
วัดป่าโมกวรวิหาร เป็นพระอารามหลวงชั้นตรีชนิดวรวิหารสังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำเจ้าพระยาในตำบลป่าโมก อำเภอป่าโมก จังหวัดอ่างทอง
วัดป่าโมกวรวิหารเป็นวัดเก่าแก่สมัยสุโขทัย เดิมทีเป็นวัดสองวัดที่ตั้งอยู่ติดกัน คือ "วัดชีปะขาว" และ "วัดตลาด" แต่มีเหตุทำให้ต้องรวมเป็นวัดเดียวกันเนื่องจากกระแสน้ำเซาะเข้ามาใกล้พระวิหาร สมเด็จพระสรรเพชญ์ที่ 3 จึงโปรดเกล้าฯ ให้พระยาราชสงครามจัดการชะลอลากให้ห่างจากแม่น้ำเดิม (สมเด็จพระเจ้าอยู่หัวท้ายสระ) ได้เสด็จมาควบคุมการชะลอองค์พระให้พ้นจากกระแสน้ำเซาะตลิ่งพัง และนำองค์พระไปไว้ยังวิหารใหม่ที่วัดตลาด ห่างจากฝั่งแม่น้ำ 168 เมตร แล้วโปรดให้รวมวัดตลาดกับวัดชีปะขาวเป็นวัดเดียวกันและพระราชทานนามว่า วัดป่าโมก เพราะบริเวณนั้นมีต้นโมกมากมาย ในพระราชพงศาวดารกล่าวว่าสมเด็จพระนเรศวรมหาราชก่อนจะยกทัพไปรบกับพระมหาอุปราชได้ เสด็จมาชุมนุมพลและถวายสักการะ บูชาพระพุทธไสยาสน์องค์นี้
อาคารเสนาสนะที่สำคัญ ได่แก่ พระวิหารพระพุทธไสยาสน์ เป็นลักษณะสถาปัตยกรรมอยุธยาตอนปลาย มีรูปทรงหลังคาเป็นฐานวิหารอ่อนโค้งรูปสำเภา หลังคาลด 2 ชั้น ต่อด้วยปีกนกด้านละ 2 แถบ มี 9 ห้อง เจาะช่องหน้าต่างด้านละ 7 บาน ด้านหน้าเจาะเป็นประตู ทางเข้าประตูเขียนลายรดน้ำลายพุ่มทรงข้าวบิณฑ์ก้านแย่งยอด ภายในประดิษฐานพระพุทธไสยาสน์ พระอุโบสถมีขนาด 5 ห้อง หลังคาลดหลั่น 2 ชั้น หน้าพระอุโบสถใต้หน้าบันมีหลังคาคลุมแบบจั่นหับ มีประตูทางเข้า 2 ประตู หน้าต่างด้านละ 3 บาน เขียนลายรดน้ำ มีใบเสมาเป็นของเก่าในสมัยอยุธยาตอนต้นเป็นหินชนวนตั้งอยู่บนฐานดอกบัวและฐานสิงห์ วิหารเขียนมีขนาด 7 ห้อง หลังคาลด 2 ชั้น ใต้หน้าบันด้านหน้าปิดผนังทึบมีเสาแบนหรือเสาอิง 2 ตัน มีหลังคาคลุมลดลงมารองรับด้วยเสา 4 ต้น สันนิษฐานว่าเดิมเป็นตำหนักที่ประทับของพระเจ้าท้ายสระในคราวเสด็จชะลอพระพุทธไสยาสน์ และมณฑป ก่อด้วยอิฐฉาบปูน หน้าบันมีลวดลายปูนปั้นรอบมณฑป ภายในมณฑปประดิษฐานพระพุทธบาทสี่รอยสลักด้วยหิน
กระทรวงแรงงาน (ประเทศไทย)
ประวัติ
การดำเนินนโยบายด้านแรงงานของประเทศไทย เริ่มต้นภายหลังการเปลี่ยนแปลงการปกครอง พ.ศ. 2475 รัฐบาลสมัยนั้น ได้เล็งเห็นความสำคัญของปัญหาแรงงานที่จะเกิดขึ้นในอนาคต ประกอบกับในระยะนั้นเศรษฐกิจตกต่ำทั่วโลก ประชาชนจึงเกิดภาวะการว่างงานจำนวนมาก หน่วยงานของรัฐบาลที่ปฏิบัติงานบริหารแรงงาน ได้รับการจัดตั้งขึ้นเป็นครั้งแรก โดยคณะผู้ก่อการเปลี่ยนแปลงการปกครอง ได้กำหนดนโยบายประการหนึ่งระบุว่า "จะต้องบำรุงความสุขของราษฎรในทางเศรษฐกิจและหางานให้ราษฎรทุกคนทำ" จึงได้ตราพระราชบัญญัติว่าด้วยสำนักจัดหางาน พ.ศ. 2475 ขึ้นบังคับใช้เมื่อวันที่ 31 สิงหาคม พ.ศ. 2475 ให้สิทธิแก่เอกชนที่จะจัดตั้งสำนักงานรับจัดหางานให้แก่ประชาชนได้ โดยเรียกค่าบริการจากประชาชน ผู้มาใช้บริการภายในขอบเขตที่กฎหมายกำหนด และในช่วงเดือนตุลาคม พ.ศ. 2475 ก็ได้ตรา พระราชบัญญัติสำนักงานจัดหางานประจำท้องถิ่น พ.ศ. 2475 ขึ้นบังคับใช้ พระราชบัญญัติ ฉบับนี้กำหนดให้จัดตั้งสำนักงานกลางจัดหางาน ขึ้นในจังหวัดพระนคร และธนบุรี ทำหน้าที่จัดหางานให้แก่ประชาชนโดยไม่คิดค่าบริการ ซึ่งนับเป็นจุดเริ่มต้นของภารกิจด้านแรงงานของรัฐบาลไทย
ปืนกลแม็กซิม
ปืนกลแม็กซิม (Maxim gun) เป็นปืนกลที่ใช้กำลังตนเองกระบอกแรกของโลก ประดิษฐ์โดยชาวอังกฤษที่เกิดในสหรัฐ เซอร์ ไฮแรม สตีเวนส์ แม็กซิม (Hiram Stevens Maxim) ในปี ค.ศ. 1884 มันถูกเรียกว่า "the weapon most associated with [British] imperial conquest (อาวุธที่จะช่วยจักรวรรดิอังกฤษพิชิตดินแดนมากที่สุด)"
ไนต์สแลชเชอส์
ไนต์สแลชเชอส์ (ナイトスラッシャーズ; Night Slashers) เป็นเกมอาร์เคดแนวบีตเอ็มอัป ค.ศ. 1993 ที่พัฒนาและเผยแพร่โดยเดทาอีสต์
รูปแบบการเล่น
ไนต์สแลชเชอส์นั้นคล้ายกับซีรีส์ไฟนอลไฟต์ของแคปคอม และสตรีตส์ออฟเรจของเซกา ซึ่งเป็นเกมแนวบีตเอ็มอัปเลื่อนด้านข้างตามแบบฉบับ ผู้เล่น/ตัวละครจำนวนหนึ่ง, สอง หรือสามคนจะเคลื่อนที่จากซ้ายไปขวาผ่านแต่ละด่าน (ส่วนใหญ่จะแบ่งออกเป็นสามฉากขึ้นไป) โดยต่อสู้กับตัวละครศัตรูที่ปรากฏตัว จนกว่าพวกเขาจะเผชิญหน้ากับตัวละครบอสที่แข็งแกร่งกว่าในตอนท้ายของด่าน เมื่อชนะบอสแล้ว ผู้เล่นจะไปยังด่านต่อไปโดยอัตโนมัติ ศัตรูจะปรากฏขึ้นจากทั้งสองด้านของหน้าจอและจากนอกประตูหรือทางเข้าที่ตั้งอยู่ตรงฉากหลัง และผู้เล่นจะต้องเอาชนะพวกเขาทั้งหมดเพื่อเดินต่อไป หากผู้เล่นพยายามเดินทางผ่านด่านโดยไม่ต้องต่อสู้ หน้าจอจะหยุดเลื่อนจนกว่าศัตรูในปัจจุบันทั้งหมดจะพ่ายแพ้ ก่อนที่จะให้ผู้เล่นดำเนินการต่อ ศัตรูอาจเคลื่อนที่ออกไปจากหน้าจอ แต่ผู้เล่นไม่สามารถทำได้ และเกมนี้มีกำหนดเวลาในแต่ละด่าน
ซึ่งแตกต่างจากเกมไฟนอลไฟต์ ไนต์สแลชเชอส์มีตัวละครสามตัวที่มีชุดท่าโจมตีที่ใหญ่กว่า (รวมถึงท่าโจมตีประเภท "ระเบิดฉลาด" หรือ "ทำลายศัตรูทั่วจอ") และธีมสยองขวัญ ในระหว่างเกม ผู้เล่นจะต้องต่อสู้กับฝูงซอมบีที่โจมตี และมนุษย์กลายพันธุ์ รวมทั้งสัตว์ประหลาดอื่น ๆ เช่น มนุษย์หมาป่าและอสูรประจำธาตุ บอสยังรวมถึงมอนสเตอร์ในภาพรวม เช่น มัมมี่, โกเลม, นักวิทยาศาสตร์สติเฟื่อง และผู้ที่ดูคล้ายกับเคานต์แดรกคูลา, เดธเดอะกริมรีพเพอร์ และอสูรกายของแฟรงเกนสไตน์ ผู้เล่นต่อสู้กับศัตรูและบอสเหล่านี้เพื่อหยุดแผนการชั่วร้ายของคิงซารัตซ์จากการเปลี่ยนโลกของเราให้กลายเป็นอาณาจักรแห่งความตายทั่วโลก สิ่งที่แยกเกมนี้ออกจากเกมแนวบีตเอ็มอัปอื่น ๆ ก็คือชื่อของศัตรูจะไม่ปรากฏในแถบพลังชีวิตเมื่อต่อสู้กับพวกมัน
ในเวอร์ชันภาษาญี่ปุ่น เลือดและคราบเลือดจะไม่ถูกเซ็นเซอร์ (เลือดสีแดงแทนที่จะเป็นสีเขียว แต่ในเวอร์ชันต่างประเทศมีตัวเลือกในการปรับสีเลือดและระดับความรุนแรง) ในตอนท้ายของการโจมตีระยะประชิด คริสโตเฟอร์จะถือไม้กางเขนแทนจินดามณีสีน้ำเงิน อีกทั้งมีลูกศร "ไป" ที่จะพลิกเพื่ออ่านข้อความ "สู่นรก!" ในเลือด รวมถึงมีรูปภาพและบทสนทนาเพิ่มเติมในฉากตัด
ตัวละคร
ผู้เล่นสวมบทบาทเป็นหนึ่งในสามตัวละครเอก โดยแต่ละตัวมีจุดแข็งและจุดอ่อนที่แตกต่างกันรวมถึงพลังธาตุที่ต่างกัน และเกมนี้ยังมีตอนจบสามแบบที่แตกต่างกันสำหรับตัวละครแต่ละตัว
การตอบรับ
ในประเทศญี่ปุ่น เกมแมชชีนได้จัดอันดับไนต์สแลชเชอส์ในฉบับวันที่ 15 ตุลาคม ค.ศ. 1993 ว่าเป็นหน่วยเกมอาร์เคดบนโต๊ะที่ประสบความสำเร็จสูงสุดอันดับที่เก้าของปี
เกมนี้ได้รับการจัดอันดับให้เป็นสุดยอดวิดีโอเกมแนวบีตเอ็มอัปในอันดับที่ 20 ตลอดกาลโดยเฮฟวี.คอมใน ค.ศ. 2013
คลิป
คลิป (clip) สามารถหมายถึง
แม็กเคาเลย์ คัลกิน
แม็กเคาเลย์ คาร์สัน คัลกิน (Macaulay Carson Culkin) เกิดเมื่อวันที่ 26 สิงหาคม ค.ศ. 1980 เป็นนักแสดงชาวอเมริกัน เป็นที่โด่งดังจากบทเควิน แม็กคาลลิสเตอร์ ในภาพยนตร์ Home Aloneและ Home Alone 2: Lost in New York ในช่วงที่เขามีชื่อเสียงอย่างมากในฐานะนักแสดงเด็กที่ประสบความสำเร็จที่สุดนับตั้งแต่เชอร์ลีย์ เทมเพิล เขายังเป็นเพื่อนสนิทกับไมเคิล แจ็กสัน ในช่วงวัยเด็กของเขา เขายังติดอันดับ 2 ของทั้งช่องวีเอชวัน และ อี! ในการจัดอันดับ 100 สุดยอดดาราเด็ก และ 50 สุดยอดอันดับดาราเด็ก
อ้างอิง
1980
โอลิมปิก 1936
โอลิมปิก 1936 อาจหมายถึง:
AF
AF Af หรือ af สามารถหมายถึง
ประเทศออสเตรียในโอลิมปิกฤดูร้อน 2020
ประเทศออสเตรีย จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ เมืองโตเกียว ประเทศญี่ปุ่น ระหว่างวันที่ 24 กรกฎาคม - 9 สิงหาคม พ.ศ. 2563 คณะกรรมการโอลิมปิกแห่งประเทศออสเตรียได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 26 คน เข้าร่วมการแข่งขันใน 9 ชนิดกีฬา
วีน เหวี่ยง WILD มัธยมสาวพันธุ์ดุ
วีน เหวี่ยง WILD มัธยมสาวพันธุ์ดุ (소녀 더 와일즈; Girls of the Wild's) เป็นการ์ตูนช่องออนไลน์สัญชาติเกาหลีใต้ แนวแอคชัน ตลก ฮาเร็ม เขียนโดย ฮุน เจนา และภาพประกอบโดย คิม ฮเย-จิน เริ่มเผยแพร่วันที่ 7 สิงหาคม ค.ศ. 2011 และตีพิมพ์ครั้งแรกวันที่ 9 พฤศจิกายน ค.ศ. 2012 วีน เหวี่ยง WILD มัธยมสาวพันธุ์ดุ เผยแพร่ทางออนไลน์เป็นตอนสุดท้ายในตอนที่ 260 ในเดือนตุลาคม 2016